സ്വീകരണം അപഹാസ്യമെന്ന് കോണ്ഗ്രസ് നേതാക്കള് നെടുങ്കണ്ടം: ഓണക്കിറ്റില് ഏലക്ക ഉള്പ്പെടുത്തിയതിന്റെപേരില് ഇന്ന് കട്ടപ്പനയില് നടക്കുന്ന സ്വീകരണം അപഹാസ്യമാണെന്ന് കോണ്ഗ്രസ് നേതാക്കള് പത്രസമ്മേളനത്തില് ആരോപിച്ചു. ഓണക്കിറ്റില് 20 ഗ്രാം ഏലക്കാ ഉള്പ്പെടുത്തിയതിന്റെ പേരില് രണ്ടു മന്ത്രിമാര്ക്ക് കട്ടപ്പനയില് നല്കുന്ന സ്വീകരണം ജനങ്ങളെ തെറ്റിദ്ധരിപ്പിക്കാനാണ്. 200 ടണ് ഏലക്കാ ഉത്സവ കിറ്റുകളില് ഉള്പ്പെടുത്തിയാല് ഏലത്തിന്റെ വില വര്ധിക്കുമെന്നു പ്രചരിപ്പിക്കുന്നത് തട്ടിപ്പാണ്. കേരളത്തില് രണ്ടര കോടി കിലോഗ്രാം ഏലം ഉത്പാദിപ്പിക്കുന്പോള് ഒരുശതമാനത്തില് താഴെ മാത്രമാണ് കിറ്റിലേക്ക് മാറ്റുന്നത്. ഇതിന്റെ പേരിലാണ് മന്ത്രിമാര്ക്ക് വലിയ സ്വീകരണം ഒരുക്കിയിരിക്കുന്നത്. ഏലം മേഖല ചരിത്രത്തിലെ ഏറ്റവുംവലിയ പ്രതിസന്ധി നേരിടുന്പോള് ജില്ലയില്നിന്നുള്ള മന്ത്രിക്കും മുന് മന്ത്രിക്കും ഒന്നുംചെയ്യാന് കഴിഞ്ഞില്ല. ഇതു മറയ്ക്കാനാണ് സ്വീകരണ പരിപാടി സംഘടിപ്പിച്ചിരിക്കുന്നത്. കോവിഡ് കാലത്ത് നിയമങ്ങള് പാലിക്കാതെയാണ് സ്വീകരണ പരിപാടി നടത്തുന്നതെന്നും നേതാക്കള് ആരോപിച്ചു. പ്രാസംഗികര് മാത്രം 29 പേരാണ്. മറ്റുള്ളവരുംകൂടി ആകുന്പോള് കോവിഡ് മാനദണ്ഡങ്ങള് പാലിക്കപ്പെടുകയില്ലെന്നും ഡിസിസി ജനറല് സെക്രട്ടറി സേനാപതി വേണു, നേതാക്കളായ കെ.ആര്. രാമചന്ദ്രന്, റെജി ആശാരികണ്ടം, അനില് കട്ടുപ്പാറ എന്നിവര് ആരോപിച്ചു.